英國官員英文姓名官方粵語翻譯服務

英國駐香港總領事館係目前唯一負責向英國官員提供正式英譯粵姓名翻譯服務嘅政府機構。 英國政府為部份內閣成員同其他官員提供依種統一翻譯服務係有好長遠嘅歷史。依個做法起源於香港第十六任殖民地總督司徒拔爵士嘅一個不雅翻譯名。 而即使喺1997年香港主權移交中國之後，英國政府都繼續保持依個傳統。職員翻譯嘅時候，有一套慣用原則需要跟隨，務求避免翻譯出令人尷尬嘅名，同埋對本土香港人而言，親切、平易近人同雅緻嘅譯名。

呢啲譯名響香港同澳門兩大中文地區被各大報章、電視、電台等媒體廣泛使用，亦擴及到英國、美國、澳洲同加拿大等地唔少華人社區。

背景

英國官員喺歷史上被賦予帶侮辱含意嘅翻譯名並唔罕見。香港首位殖民地總督砵甸乍爵士 (Sir Henry Pottinger) 嘅名，就最初就被翻譯成「煲顛茶」。 雖然英語同粵語諧音互相呼應，但意思明顯帶有貶意，更有暗指「癲佬煲茶」之意，係後來先更改譯名。有部份帶貶意嘅翻譯名更流傳到現代。英國 William Napier 勳爵同 Edward Belcher 爵士就分別俾人叫做「律勞卑」同「卑路乍」，兩人嘅譯名都用上「卑微」個「卑」，而且「勞卑」又同「奴婢」諧音，而「乍」又同「奸詐」相同，但律勞卑同卑路乍依兩個翻譯名到今時今日都仲用緊。

香港第十六任總督司徒拔爵士 (Sir Reginald Stubbs) 最初嘅翻譯名就特別令人尷尬。佢最初叫做「史塔士」，明顯同「屎」字諧音 ，而且亦同上一代人「死 (si2)」字發音諧音 。因此，佢成為史上第一個賦予官方粵語翻譯名嘅港督，再加上佢認為擁有一個地道嘅翻譯名，有助建立親民形象，可以拉近同華裔港人之間嘅距離，所以，為英國官員提供英譯粵姓名翻譯服務就應運而生。

負責部門及翻譯方法

香港仲係英國殖民地嗰陣，呢啲譯名多數由香港政府中文公事管理局同英國駐港商務專員公署等官方機構制定。1997年香港主權移交後，制定譯名責任大致落到英國外交及聯邦事務部轄下嘅英國駐香港總領事館手上面。

初期嘅翻譯方法主要著眼於英國官員姓氏嘅音譯，但隨著翻譯標準嘅發展，官員嘅名字亦都開始發揮作用。到咗近代，整個翻譯改名過程變得非常仔細，翻譯名唔同書法字體印鑑嘅視覺風格，甚至乎譯名嘅筆劃總數風水堪輿評估等等，都有講究。依家，總領事館會遵循以下基本原則進行英國官員譯名工作：

粵語及多重華語譯名 

英國喺香港提供嘅呢種全面姓名翻譯服務，從來都無延伸到華語及香港以外其他大中華地區嘅英國外交使節機構。因此，其他以華語作為官方語言嘅地區，英國官員往往會有唔同嘅華語譯名。而呢啲華語譯名，唔單只有別於粵語譯名，更加會同其他華語地方唔同。

例如，香港媒體一般都會跟隨英國領事館提供嘅譯名，稱呼首相 Theresa May 為「文翠珊」，而台灣則稱呼佢為「梅伊」。但係，新華社作為中國嘅姓名翻譯官方標準制定機構，則稱呼佢為「特雷莎．梅」。

風俗、公眾反應及例外情況 
同好多其他文化一樣，香港人對嬰兒同成人本身自己有一個好名都非常之關心。一個本地嘅粵語講法「唔怕生壞命，最怕改壞名」就好能夠反映依一份關注。因此，喺香港，周不時都會聽聞到有30、40歲嘅成年人，為咗改善生活入面唔同嘅範疇，喺諮詢完堪輿學家之後改名。而香港新生嬰兒嘅家長，對於幫小朋友改名，就只會更加關心。

喺依種文化背景下，英國駐香港總領事館所準備嘅粵語譯名係廣受香港大眾歡迎同讚賞。事實係，唔單只香港人對依啲譯名有好高嘅評價，部份譯名更贏得台灣一啲華語評論人嘅認同。

但另一方面，即使駐香港總領事館會向每個新內閣提供粵語譯名，官員仍然有權婉拒接納依啲粵語譯名，改為採用華語譯名，而部份官員亦都曾經咁做。而當依種情況出現嗰陣，香港主流媒體一般都會跟隨採用華語譯名。

譯名一覽
呢個系列嘅一覽按英文姓氏或者任期嘅順序收錄英國政治人物嘅譯名。

一般政治人、官員

貴族

英國駐香港總領事

香港總督
(注意：官方譯名係由第十六任港督先開始有)

WhatDoTheyKnow.com: Chinese names for British political figures: UK Government Officials Namelist

+
類:人物一覽